રાજકોટના રેલ્વે સ્ટેશન સામે નિર્માણ પામેલી આ રૂખડિયા કોલોનીનો અલગ જ નજ઼ારો જોવા મળતો હતો રેલ્વે સ્ટેશનની ઝળહળતી લાઈટો અને સામે રેલ્વે પરિવારોનો વસવાટ અને આખી કોલોનીમાં લોકોની ચહેલ પહેલ એક પારિવારિક માહોલ જેવો આ કોલોનીનો નજારો જોવા મળતો હતો રેલ્વે સ્ટેશને આવતા મુસાફરો પણ રૂખડિયા કોલોનીની રોનક જોઇને ચકિત થઇ જતા હતા રેલ્વે સ્ટેશન સામે જ હોય અને મોટાભાગના કર્મચારીઓની નોકરી રેલ્વે સ્ટેશન ઉપર જ હોય તેમજ રૂખડિયા કોલોનીનું અલૌકિક અને આનંદિત વાતાવરણ જોઇને સૌ કોઈને અહિયાં રહેવાનું મન થઇ જતું હતું  એક સમય એવો હતો કે આ કોલોનીમાં મકાન મેળવવા માટે રેલવેના કર્મચારીઓ વચ્ચે રીતસરની પડાપડી થતી હતી કોલોનીમાંથી કોઈ કર્મચારીની અન્ય ડીવીઝનમાં બદલી થાય અને તેનું મકાન ખાલી કરવાનું હોય ત્યારે એ ખાલી મકાન લેવા માટે અનેક કર્મચારીઓ પોતાની અરજીઓ આપી દેતા હતા